Parlamentul  României

	Comisia pentru buget, finanţe şi bănci
	
	Bucureşti,        

Nr. 22/546/28.10.09


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind  aprobarea Ordonanţei de urgenţă a Guvernului nr.92/2009 pentru amânarea la plată a obligaţiilor fiscale neachitate la termen ca urmare a efectelor crizei economico-financiare, cu care comisia noastră a fost sesizată în fond cu adresa Biroului Permanent nr. PL.x 479  din 12 octombrie 2009 .
	PREŞEDINTE,

Viorel Ştefan


Parlamentul  României

[image: image1.png]FOMANIA




	Comisia pentru buget, finanţe şi bănci
	
	Bucureşti,    

Nr. 22/546/28.10.09


RAPORT

asupra proiectului de Lege privind  aprobarea Ordonanţei de urgenţă a Guvernului nr.92/2009 pentru amânarea la plată a obligaţiilor fiscale neachitate la termen ca urmare a efectelor crizei economico-financiare
     
     Cu adresa nr. PL.x 479  din 12 octombrie 2009, Biroul Permanent conform art.95 şi 115 din Regulamentul Camerei Deputaţilor, republicat, a sesizat,  spre dezbatere, Comisia pentru buget, finanţe şi bănci cu proiectul de Lege privind  aprobarea Ordonanţei de urgenţă a Guvernului nr.92/2009 pentru amânarea la plată a obligaţiilor fiscale neachitate la termen ca urmare a efectelor crizei economico-financiare.
La întocmirea raportului s-a avut în vedere avizul Consiliului Legislativ. 
               Prezentul proiect de Lege are ca obiect de reglementare aprobarea Ordonanţei de urgenţă a Guvernului nr.92/2009 pentru amânarea la plată a obligaţiilor fiscale neachitate la termen ca urmare a efectelor crizei economico-financiare. 
               Ordonanţa a reglementat amânarea la plată a obligaţiilor fiscale neachitate la termen ca urmare a efectelor crizei economico-financiare, obligaţii fiscale administrate de Agenţia Naţională de Administrare Fiscală.
Măsura a fost luată cu scopul sprijinirii mediului de afaceri şi atenuarea efectelor crizei.
Amânarea la plată se acordă la cererea contribuabililor, pe o perioadă ce nu poate fi mai mare de 12 luni şi nu poate depăşi data de 20 decembrie a anului fiscal în care se acordă.

Proiectul de lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului de lege a participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Graţiela Iordache, secretar de stat în Ministerul Finanţelor Publice şi  domnul Mihai Gogancea, vicepreşedinte al Agenţiei Naţionale de Administrare Fiscală.

La lucrările comisiei au participat  31  deputaţi, din totalul de 33 membri ai comisiei.

Raportul comisiei a fost adoptat cu majoritate de voturi. 

Proiectul de lege a fost adoptat de Senat în şedinţa din data de 5 octombrie 2009.

Proiectul de lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
               In urma dezbaterii proiectului de  Lege privind  aprobarea Ordonanţei de urgenţă a Guvernului nr.92/2009 pentru amânarea la plată a obligaţiilor fiscale neachitate la termen ca urmare a efectelor crizei economico-financiare, în şedinţa din data de 27 octombrie 2009, comisia propune supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele din Anexă.
	PREŞEDINTE,

Viorel ŞTEFAN
	SECRETAR,

Iuliu NOSA


                                                                                  Consilier parlamentar
                                                                                                         Roşu Gica

                                                                                                                                                                         ANEXĂ

I.Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr.

crt.
	Text iniţial
	Text Senat
	Text propus de comisie
	Motivarea amendamentului

	1
	2
	3
	4
	5

	1.
	
	LEGE

privind aprobarea Ordonanţei de urgenţă a Guvernului nr.92/2009 pentru amânarea la plată a obligaţiilor fiscale neachitate la termen ca urmare a efectelor crizei economico-financiare
	
	

	2.


	
	Articol unic. – Se aprobă Ordonanţa de urgenţă a Guvernului nr. 92 din 30 iunie 2009 pentru amânarea la plată a obligaţiilor fiscale neachitate la termen ca urmare a efectelor crizei economico-financiare, publicată în Monitorul Oficial al României, Partea I, nr. 457 din 1 iulie 2009, cu următoarele modificări:

	Art. I. – Se aprobă Ordonanţa de urgenţă a Guvernului nr. 92 din 30 iunie 2009 pentru amânarea la plată a obligaţiilor fiscale neachitate la termen ca urmare a efectelor crizei economico-financiare, publicată în Monitorul Oficial al României, Partea I, nr. 457 din 1 iulie 2009, cu următoarele modificări şi completări:
	

	3.
	ORDONANŢĂ DE URGENŢĂ
pentru amânarea la plată a obligaţiilor fiscale neachitate la termen ca urmare a efectelor crizei economico-financiare
	Nemodificat
	Nemodificat

	

	4.
	Art. 1 - (1) Pentru obligaţiile fiscale administrate de Agenţia Naţională de Administrare Fiscală se acordă înlesniri sub forma amânării la plată, în condiţiile prezentei ordonanţe de urgenţă.

(2) Amânarea la plată se poate solicita de contribuabili, prin cerere, pentru obligaţiile fiscale datorate şi neachitate în ultima zi a lunii anterioare depunerii cererii.

(3) În cerere contribuabilii vor indica perioada pentru care se solicită amânarea la plată, care nu poate fi mai mare de 6 luni. Amânarea la plată nu poate depăşi data de 20 decembrie a anului fiscal în care se acordă.
	1. La articolul 1, alineatul (3) va avea următorul cuprins:

„(3) În cerere contribuabilii vor indica perioada pentru care se solicită amânarea la plată, care nu poate fi mai mare de 12 luni. Amânarea la plată nu poate depăşi data de 20 decembrie a anului fiscal în care se acordă.”
	Se elimină

	Nu este oportună mărirea perioadei de amânare de la 6 luni la 12 luni deoarece perioada este foarte mare, iar statul nu încasează sumele care fac obiectul amânărilor la plată.

	5.
	Art. 2 - (1) Pentru a beneficia de amânarea la plată a obligaţiilor fiscale, contribuabilii trebuie să îndeplinească, cumulativ, următoarele condiţii:

a) nu înregistrează obligaţii fiscale restante la data de 30 septembrie 2008;
b) şi-au depus toate declaraţiile fiscale;

c) nu au înscrise fapte în cazierul fiscal;

d) nu s-a stabilit răspunderea potrivit prevederilor Legii nr. 85/2006 privind procedura insolvenţei, cu modificările şi completările ulterioare, şi/sau răspunderea solidară potrivit prevederilor art. 27 şi 28 din Ordonanţa Guvernului nr. 92/2003 privind Codul de procedură fiscală, republicată, cu modificările şi completările ulterioare.


	2. La articolul 2, litera a) se abrogă.


	1. La articolul 2 alineatul(1),  litera a) se abrogă.

	

	6.
	(2) Condiţiile prevăzute la alin. (1) lit. b) - d) trebuie îndeplinite la data depunerii cererii.
	3. La articolul 2, alineatul (2) va avea următorul cuprins:

“(2) Condiţiile prevăzute la alin. (1) trebuie îndeplinite la data depunerii cererii.”
	Nemodificat, devine pct.2.
	

	7.
	Art. 3 - (1) Cererea contribuabilului se depune la organul fiscal competent şi se soluţionează de acesta, prin decizie, în termen de maximum 15 zile de la data depunerii cererii.

(2) Odată cu depunerea cererii de amânare la plată contribuabilul va solicita şi eliberarea certificatului de atestare fiscală prin care se vor individualiza sumele care vor face obiectul amânării la plată.
	
	Nemodificat

	

	8.
	Art. 4 - (1) În termen de 15 zile de la data comunicării deciziei de amânare la plată, contribuabilii vor constitui garanţii sub forma scrisorii de garanţie bancară şi/sau vor oferi bunuri libere de orice sarcini în vederea instituirii măsurilor asigurătorii.

(2) Garanţiile constituite şi/sau bunurile oferite în vederea instituirii măsurilor asigurătorii vor acoperi sumele amânate la plată, precum şi majorările de întârziere datorate pe perioada amânării.

(3) Bunurile oferite în vederea instituirii măsurilor asigurătorii vor fi evaluate de un expert independent, iar pentru bunurile constând în terenuri şi clădiri evaluarea se va realiza conform Comunicării Comisiei privind elementele de ajutor de stat în vânzările de terenuri şi clădiri de către autorităţile publice, publicată în Jurnalul Oficial al Uniunii Europene seria C nr. 209/1997.
	
	3. La articolul 4, alineatul (2) se modifică şi va avea următorul cuprins:
Nemodificat

“(2) Garanţiile constituite şi/sau bunurile oferite în vederea instituirii măsurilor asigurătorii vor reprezenta:

a) 20% din suma amânată la plată şi dobânzile datorate pe perioada amânării la plată, dacă amânarea se acordă pe o perioadă de până la 3 luni inclusiv;

b) 40% din suma amânată la plată şi dobânzile datorate pe perioada amânării la plată, dacă amânarea se acordă pe o perioadă mai mare de 3 luni.”
Nemodificat
	Se are in vedere faptul că riscul de neplată creşte odată cu perioada amânată la plată.



	9.
	Art. 5 - (1) Amânările la plată îşi pierd valabilitatea:

a) în cazul în care contribuabilii nu îşi achită, conform legii, obligaţiile fiscale cu termene de plată începând cu data emiterii deciziei de amânare la plată;

b) în cazul în care nu sunt îndeplinite obligaţiile prevăzute la art. 4.

(2) Pierderea valabilităţii amânării la plată se constată de organul fiscal competent, prin decizie.

(3) Pierderea valabilităţii amânării la plată atrage anularea acesteia, precum şi începerea sau continuarea, după caz, a executării silite.
	
	4. La articolul 5 alineatul (1), litera a) se modifică şi va avea următorul cuprins:

Nemodificat
„a) în cazul în care contribuabilii nu îşi achită, în cel mult 30 de zile de la scadenţă, obligaţiile fiscale cu termene de plată începând cu data emiterii deciziei de amânare la plată. În cazul în care termenul de 30 de zile se împlineşte după data de 20 decembrie, obligaţiile fiscale se plătesc până la această dată.” 
Nemodificat

Nemodificat

Nemodificat


	Pentru a spori şansele menţinerii valabilităţii amânării la plată şi realizarea scopului ordonanţei.



	10.
	Art. 6 - Amânarea la plată se acordă unui contribuabil o singură dată într-un an calendaristic.
	
	Nemodificat
	

	11.
	Art. 7 - Dispoziţiile prezentei ordonanţe de urgenţă se completează în mod corespunzător cu prevederile Ordonanţei Guvernului nr. 92/2003, republicată, cu modificările şi completările ulterioare.
	
	5. La articolul 7 se introduc două noi alineate, alineatele (2) şi (3) cu următorul cuprins:

„(2) Prin excepţie de la dispoziţiile Ordonanţei Guvernului nr. 92/2003, republicată, cu modificările şi completările ulterioare,  pe perioada de valabilitate a amânării la plată contribuabilii datorează dobânzi. Nivelul dobânzii este de 0,05% pentru fiecare zi a perioadei de amânare la plată, începând cu data emiterii deciziei şi până la:

a) data la care se împlineşte termenul de amânare sau, după caz;

b) data  la care încetează valabilitatea înlesnirii conform art. 5.

(3) În situaţia în care la împlinirea termenului stabilit pentru plata obligaţiilor fiscale amânate contribuabilul nu îşi achită aceste obligaţii, va datora majorări de întârziere conform prevederilor Ordonanţei Guvernului nr.92/2003, republicată, cu modificările şi completările ulterioare, pe întreaga perioadă de amânare.”
	Pentru a spori şansele menţinerii valabilităţii amânării la plată şi realizarea scopului ordonanţei.



	12.
	Art. 8 - În termen de 15 zile de la data intrării în vigoare a prezentei ordonanţe de urgenţă, prin ordin al ministrului finanţelor publice, se aprobă norme metodologice de aplicare a acesteia.
	
	Nemodificat
	

	13.
	Art. 9 - Dispoziţiile prezentei ordonanţe de urgenţă se aplică până la data de 30 iunie 2010.
	4. Articolul 9 va avea următorul cuprins:

  „Art. 9. – Cererile de amânare la plată a obligaţiilor fiscale datorate şi neachitate se pot depune până la data de 30 iunie 2010.”

	Nemodificat, devine pct.6.
	

	
	
	
	Art.II - (1) Pentru amânările la plată în derulare la data intrării în vigoare a prezentei legi, valoarea garanţiilor se ajustează astfel:

a) în cazul scrisorilor de garanţie bancară contribuabilul poate reduce garanţia la nivelul stabilit de prezenta lege;

b) în cazul bunurilor oferite în vederea sechestrării, măsurile asigurătorii se ridică până la nivelul stabilit de prezenta lege.

(2) Pentru amânările la plată în derulare, dispoziţiile art. 7 alin. (2) din Ordonanţa de urgenţă a Guvernului nr.92/2009, cu modificările şi completările ulterioare,  se aplică începând cu data intrării în vigoare a prezentei legi.
	Tratament egal pentru toţi contribuabilii care beneficiază de prevederile ordonanţei.


